10/05/2011 | Administración LocalMunicipal
Noia
Secretaría
Aprobación creación ficheiro videovixilancia da Casa do Concello

En cumprimento do establecido no artigo 53 do Real decreto 1720/2007, do 21 de decembro, faise pública a seguinte Resolución do Alcalde número 1156/2011, do 20 de abril, pola que se aproba a creación do ficheiro de videovixilancia da Casa do Concello: “O 24 febreiro deste ano, ponse en coñecemento do Alcalde o feito de que nas dependencias da policía estábanse a realizar gravacións de son, non autorizadas. A gravadora atopada foi subtraida das dependencias municipais nas que se custodiaba, ante a gravidade destes feitos esta alcaldía, con independencia das medidas disciplinarias adoptadas, entende que é a súa obriga garantir a seguridade nas dependencias municipais e protexer os dereitos fundamentais do persoal municipal e dos veciños, así como a vixilancia do edificio e bens que en el se custodian. A Lei orgánica 15/1999, do 13 de decembro, de protección de datos de carácter persoal establece, no seu artigo segundo, que esta será de aplicación aos datos de carácter persoal rexistrados en soporte físico que os faga susceptibles de tratamento, e a toda modalidade de uso posterior destes datos polos sectores público e privado. Neste sentido, o apartado 1 do seu artigo 20, establece que a creación, modificación ou supresión dos ficheiros das administracións públicas deberá efectuarse por medio dunha disposición xeral publicada no Boletín Oficial do Estado ou no diario oficial correspondente. O artigo 53 do Real Decreto 1720/2007, de 21 de decembro dispón que a creación, modificación ou supresión dos ficheiros de titularidade pública sólo poderá facerse mediante disposición xeral ou por acordo debendo publicarse no BOE ou diario oficial correspondente. En relación os ficheiros dos que sexan responsables as Entidades Locais, estarase ao que dispoñan a súa lexislación específica. Así mesmo, no seu apartado segundo do artigo 20 da Lei Orgánica 15/1999, do 13 de decembro, de protección de datos de carácter persoal establécense os aspectos que a disposición de creación ou modificación de ficheiros deberá indicar, sendo desenrolado polo Real Decreto 1720/2007, de 21 de decembro. A instrución 1/2006, de 8 de novembro de 2006, da Axencia Nacional de protección de datos ten por obxecto regular o tratamento de datos persoais de imaxes de persoas físicas identificadas ou identificables, con fins de vixilancia a través dos sistemas de de cámaras e videocámaras, comprendendo dito tratamento a gravación, captación, transmisión, conservación e almacenamento de imaxes incluída a súa reprodución. Para tal efecto e ao obxecto de que o ficheiro de carácter público que se relaciona na presente disposición dependentes do Concello de Noia, sexan creado, nos termos e condicións que establece a Lei orgánica 15/1999, do 13 de decembro, de protección de datos de carácter persoal e de conformidade coas atribucións que legalmente veñen conferidas no artigo 21.1 s) da Lei 7/1985, do 2 de abril, reguladora das bases de réxime local na redacción dada pola Lei 57/2003, do 16 de decembro, de medidas para a modernización do Goberno local, Primeiro.—Aprobar a creación do seguinte ficheiro. —Videovixilancia da Casa do Concello. A) Descrición do ficheiro: Contén as imaxes gravadas polas cámaras de seguridade instaladas nas dependencias municipais que contan con sistemas de videovixilancia. B) Finalidade e usos previstos: Videovixilancia e seguridade. C) Estrutura básica do ficheiro e descrición dos tipos de datos incluídos neste: Datos identificativos: imaxes, visualización das persoas que accedan ó Concello/ Imaxe. D) Procedemento de recollida dos datos de carácter persoal (orixe dos datos): A través do sistema de videocámaras previamente autorizadas. E) Persoas ou colectivos sobre os que se pretenda obter os datos ou resulten obrigados a subministralo. Persoal do concello, cidadáns ou residentes: persoas que acceden ás dependencias municipais que contan con sistemas de videovixilancia. F) Medidas de seguridade: nivel básico. G) Soporte utilizado para a obtención de datos: Soporte informático. H) Sistema de tratamento utilizado: Mixto. I) Cesións de datos: non hai cesión, agás nos supostos contemplados no artigo 10 do Real decreto 1720/2007, do 21 de decembro e no artigo 8,1 da lei 4/1997 polo que se regula a utilización de videocámaras polas Forzas e Corpos de Seguridade do Estado. K) Transferencias internacionais: Non existe ningunha transferencia prevista. En todo caso, se houber lugar a estas deberán axustarse ao previsto nos artigos 33 e 34 da Lei orgánica 15/1999, do 13 de decembro. L) Responsable do ficheiro: Concello de Noia, Rosalía de castro núm.2, C. P. (15200) Noia (Galicia). M) Servizo ou unidade ante o que se poden exercitar os dereitos: Concello de Noia, Rosalía de castro núm.2, C. P. (15200) Noia (Galicia). Terceiro.—Ordenar a publicación da presente disposición no Boletín Oficial da Provincia da Coruña, entrando esta en vigor ao día seguinte ao da súa publicación. Cuarto.—Da presente disposición trasladarase á Axencia Española de Protección de Datos, conforme ao que dispón no artigo 39.2 a) da Lei orgánica 15/1999, do 13 de decembro, solicitando que se proceda á inscrición da creación deste ficheiro no Rexistro Xeneral de Protección de Datos desa axencia, una vez efectuada a publicación á que se refire o apartado anterior”. Noia, 20 de abril do 2011. O alcalde, Asdo. Rafael García Guerrero.